هموقلوبین، Hb (αἷμα - قان و globus - کوره) - اینسان داخیل اوْلماقلا اوْنورغالی و بعضی اوْنورغاسیز حئیوانلارین قانینین ترکیبین‌ده دمیر اوْلان قیرمیزی پیقمنت. کیمیوی ترکیبینه گؤره مورکّب پروتئین دیر. اریتروسیت لرین اساس ترکیب حیصّه ‌سی اوْلوب، تنفوس آنزیمی‌دیر و قانین تنففوس خۆصوصیتسینی تامین ادیر. هموقلوبین پلاسمادا دییل، اریتروسیتلرین داخیلین‌ده یئرلشیر. بونونلا قانین قاتی‌لیغینی آزال‌دیر. اگر هموقلوبین بۇ میقداردا پلازمادا حل اوْلون‌سا ایدی قانین قاتی‌لیغی بیر نئچه دفعه آرتار و نتیجه‌ده اۆریین ایشی و قان دؤورانی چتینلشردی. دیگر بیر طرف‌دن هموقلوبین اریتورسیتلرین ایچین‌ده اوْلماقلا پلازمانین اوْنکوتیک تضییقینی آزال‌دیر، بونونلا دا توْخومالارین سوسوزلاشماسینین قارشی‌سینی آلیر.